ŠKOLSKI PREVENTIVNI PROGRAM-STRATEGIJA, šk.god. 2024./2025.

Voditelj /i ŠPP: Stručna suradnica OŠ Dežanovac socijalna pedagoginja Ivana Širac

**PROCJENA STANJA I POTREBA:**

Preventivni program potrebno je provoditi na univerzalnoj, selektivnoj i indiciranoj razini, ovisno o razvojnoj dobi i potrebama učenika.

Univerzalna prevencija provodi se kroz sadržaje međupredmetnih tema „Škole za život“ izvannastavne aktivnosti, projekte i suradnju s vladinim i nevladinim institucijama koje nude svoje programe za provođenje u školi. Preventivne aktivnosti usmjerene su na učenike matične i područnih škola, roditelje i odgojno obrazovne djelatnike.

Ove školske godine poseban naglasak planiramo staviti na aktivnosti kojima ćemo kroz različite oblike rada učenike, roditelje i učitelje senzibilizirati za nošenje s „izazovima rada s djecom 21 stoljeća“ s posebnim naglaskom na **mentalno zdravlje** i **prevenciju ponašajnih ovisnosti i rizičnih ponašanja u virtualnom okruženju.**

Također od ove školske godine planiramo provoditi program **ABECEDA PREVENCIJE- podrška školama za ujednačavanje standarda kvalitete i sadržaja školskih preventivnih strategija** kojima je svrha:

* osigurati svim učenicima usvajanje osnovnih znanja i vještina potrebnih za uspješno svakodnevno funkcioniranje i razvoj pozitivnog mentalnog zdravlja
* kontinuirana podrška učiteljima
* osiguravanje minimalnih standarda kvalitete školskih preventivnih strategija

       -     ujednačavanje prevencijske prakse u hrvatskim školama

* razvoj održivog sustava podrške učiteljima i nastavnicima u planiranju i realizaciji školskih preventivnih strategija.

Rizični čimbenici na kojima je potrebno temeljiti preventivne aktivnosti u našoj školi su *(Hawkins, Lam, 1986; Hawkins, 1997a; Leffert, Benson, Roehlkepartain, 1997; Werner, Smith,1988, prema Howard, Dryden, 1999, Kranželić Tavra, 2002)*:

* socijalna i intelektualna deprivacija
* školski neuspjeh
* nisko samopoštovanje
* nedostatna privrženost školi
* disciplinski problemi

Zaštitni čimbenici koje je potrebno jačati preventivnim aktivnostima su *(Hawkins, Lam, 1986; Hawkins, 1997a; Leffert, Benson, Roehlkepartain, 1997; Werner, Smith,1988, prema Howard, Dryden, 1999, Kranželić Tavra, 2002)*:

* mentalno zdravlje
* dobre vještine rješavanja problema,
* prosocijalno ponašanje,
* vještine odolijevanja vršnjačkom pritisku,
* vještine medijske pismenosti,
* samostalnost, kompetentnost,
* školski i akademski uspjeh,
* prisutnost odrasle osobe kao mentora u školi,
* podržavajuće školsko okruženje.

**CILJEVI PROGRAMA**: Program je usmjeren na jačanje zaštitnih čimbenika za mentalno i fizičko zdravlje i proaktivne uloge u društvu kroz različite oblike univerzalne i indicirane prevencije. Usmjeren je i na smanjivanje čimbenika rizika u nastajanju nasilničkog ponašanja, te informiranje i osnaživanje roditelja kao važne karike u prevenciji ovisničkog ponašanja djece.

Glavni ciljevi školskog preventivnog programa jesu pozitivan i zdrav razvoj djece i mladih, prevencija rizičnih ponašanja djece i mladih – identifikacija i smanjenje specifičnih rizika povezanih s problemima ponašanja mladih, jačanje zaštitnih čimbenika koji osiguravaju zdravlje mladih ljudi i njihovu dobrobit kroz:

* promoviranje emocionalne i socijalne kompetencije,
* promoviranje medijske pismenosti
* promoviranje važnosti mentalnog i fizičkog zdravlja
* poticanje općih i specifičnih znanja, kompetencija i vještina,
* poticanje samopoštovanja i samopouzdanja učenika,
* poticanje vještina uspješnog nošenja sa životnim situacijama,
* jačanje sustava podrške u obitelji, školi i zajednici.

**AKTIVNOSTI**: Predavanja, edukacije, iskustvene i kreativne radionice, inkluzivne aktivnosti – projekti suradnje, audio – vizualni materijali, demonstracije, savjetovanja, evaluacije-sukladno epidemiološkim mjerama.

#### 1. RAD S UČENICIMA

|  |  |  |  |  |  |  |
| --- | --- | --- | --- | --- | --- | --- |
| *PROGRAM* | | | | | | |
| *Naziv programa/aktivnosti*  *Kratak opis, ciljevi* | ***Program:***   1. ***Evaluiran\**** 2. ***Ima stručno mišljenje/preporuku\*\**** 3. ***Ništa od navedenoga*** | ***Razina intervencije***   1. ***Univerzalna*** 2. ***Selektivna*** 3. ***Indicirana*** | ***Razred*** | ***Broj učenika*** | ***Planirani broj susreta*** | ***Voditelj, suradnici*** |
| ABECEDA PREVENCIJE- podrška školama za ujednačavanje standarda kvalitete i sadržaja školskih preventivnih strategija  Generalni cilj: usvajanje socijalnih i komunikacijskih vještina važnih za zdravo odrastanje, razvoj otpornosti i pozitivni razvoj djece i mladih. | ***Ima stručno mišljenje/preporuku AZOO/MZOM*** | univerzalna | 1-8. | 113 | 15 | razrednici, soc. pedagog, ravnatelj |
| OSNOVNI CAP (prevencija zlostavljanja djece, osnovni cilj je smanjiti ranjivost djece i njihovu izloženost različitim oblicima zlostavljanja) | a) i b) | -univerzalna | 3. | 11 | 1 | Uč. M. Cenkovčan, knjižničarka i soc. Ped. |
| LA-RA -TRENING SOCIJALNIH VJEŠTINA  Razumijevanje i usvajanje socijalno prikladnih ponašanja, odgovaranje na različite životne situacije na prikladan i proaktivan način. Učenje i uvježbavanje socijalnih vještina u programu Treninga socijalnih vještina ostvarivat će se radioničkim oblikom rada. Predviđeno je da svaka radionica obrađuje jednu vještinu. Predviđeno trajanje susreta je školski sat, jednom tjedno tijekom 2. polugodišta. | a)Evaluiran\*  Edukacijsko-rehabilitacijski fakultet Sveučilišta u Zagrebu | univerzalna | 4. r. | 7 | 10 | soc. pedagoginja škole |
| MENTALNO ZDRAVLJE (Osnaživati socioemocionalne vještine učenika.  Upoznati učenike s pojmom mentalnog zdravlja i važnosti brige za održavanje mentalnog zdravlja kroz vježbe prepoznavanja osjećaja, samoregulacije, jačanja samopouzdanja te poticanje empatije prema drugim učenicima.) | c)Ništa od navedenoga | univerzalna | 2. | 7 | 15 susreta | Uč. Valentina Přenosil i soc. pedagoginja |
| RAZVOJ POZITIVNE SLIKE O SEBI (pomoći učenicima da izgrade odnos prema sebi, osvijeste svoje uspjehe, vrijednosti, stavove i ciljeve) | b)Ima stručno mišljenje/preporuku | univerzalna | 5. | 14 | 4 | razrednica |
| LIONS-QUEST  VJEŠTINE ZA ADOLESCENCIJU (Sveobuhvatan program pozitivnog razvoja i prevencije namijenjen učenicima predmetne nastave. Rezultati implementacije ovog programa pokazuju statistički značajne rezultate u smanjenju vršnjačkoga nasilja i uporabe sredstava koja izazivaju ovisnost te se program nalazi među šest najuspješnijih znanstveno evaluiranih programa socijalno-emocionalnog učenja u svijetu.) | a)\*Evaluiran | -univerzalna | 6.-7. r | 17+14 | 5-10 | razrednice |
| ALATI ZA MODERNO DOBA  univerzalni program za prevenciju ponašajnih ovisnosti i rizičnih ponašanja u virtualnom okruženju | a)Evaluiran b)Odgojno savjetovalište ERF | univerzalna | 8. | 18 | 12 | soc. Ped. i razrednik |
| SVI VEĆ ŠUŠKAJU O TOM  Cilj je senzibilizirati i osnažiti učenike i roditelje za razgovor o spolnosti. Poučiti učenike o promjenama koje se u periodu puberteta javljaju, kao i o važnosti odgovornog spolnog ponašanja | c)Ništa od navedenoga | -univerzalna | 5r  8r | 14  18 | 4 | soc. pedagoginja škole |
| KAMPANJA “ DVIJE DJEVOJČICE” Kampanju Dvije djevojčice provodi 13 europskih zemalja kojima je cilj osvijestiti mlade i djecu o problemu trgovanja ljudima te ih upozoriti na potencijalno opasne situacije i kako ih prepoznati. U Republici Hrvatskoj kampanju provodi CESI u suradnji s Ambasadom Ujedinjenog Kraljevstva Velike Britanije i Sjeverne Irske, Ministarstvom unutarnjih polova – Ravnateljstvo policije, Pravobraniteljicom za ravnopravnost spolova i Uredom RH za ljudska prava i prava nacionalnih manjina | b)Ima stručno mišljenje/preporuku  Centar za edukaciju, savjetovanje i istraživanje - CESI | univerzalna | 8. | 18 | 2 | soc. pedagoginja škole  i razrednica |
| ZDRAV ZA PET( Nacionalni program prevencije ovisnosti i zaštite okoliša); program se sastoji od više komponenti:  a) predavanje Štetne posljedice i kaznenopravni aspekti zlouporabe alkohola;  b) predavanje Bolest ovisnosti rizici i zdravstveni aspekti zlouporabe alkohola; | b)Ima stručno mišljenje/preporuku-MUP | -univerzalna | 8.r | 17 | 3 predavanja | PU bjelovarsko-bilogorska, BBŽ, soc. pedagoginja škole |
| PROMETNA SIGURNOST DJECE ( edukacija o pravilnom sudjelovanju u prometu) | b)Ima stručno mišljenje/preporuku  -MUP | -univerzalna | 1. r-8.r | 113 | \*min 2 po ro | PP Daruvar, učit.,  razrednici |
| SIGURNO U ŠKOLU S HAK-OM( edukacija o pravilnom sudjelovanju u prometu) | b)Ima stručno mišljenje/preporuku  -HAK | -univerzalna | 1. r. | 14 | 1 susret | Djelatnici HAK-a Daruvar |
| ZAJEDNO VIŠE MOŽEMO cilj programa je podizanje svijesti o opasnostima zlouporabe opojnih sredstava, nasilja i drugih oblika rizičnog ponašanja "Mogu ako hoću -1" (MAH 1)- namijenjen učenicima 4. razreda  "Prevencija i alternativa“ - namijenjen učenicima 6. razreda | b)Ima stručno mišljenje/preporuku  -MUP | -univerzalna | 4. i 6. r | 7+17 | 1+1 susret | PP Daruvar |
| MIR I DOBRO ( edukacija na temu zlouporabe pirotehničkih sredstava i oružja) | b)Ima stručno mišljenje/preporuku-MUP | -univerzalna | 5. r., 8. r. | 14+ 18 | PP Daruvar | 1 susret |

#### 2.RAD S RODITELJIMA\*

|  |  |  |  |  |  |
| --- | --- | --- | --- | --- | --- |
| *Oblik rada aktivnosti*   1. Individualno savjetovanje 2. Grupno savjetovanje 3. Roditeljski sastanak 4. Vijeće roditelja | *Razina intervencije*   1. Univerzalna 2. Selektivna 3. Indicirana | *Sudionici* | *Tema/Naziv radionice/*  *predavanja* | *Br. susreta* | *Voditelj/*  *suradnici* |
| a)Individualno savjetovanje | Indicirana | roditelji učenika temeljem prof. procjene | - | po potrebi | Razrednici, soc. ped. ravnatelj |
| c)Roditeljski sastanak | Univerzalna | roditelji predškolaca | U školu bez bola | 1 | soc. pedagoginja |
| c)Roditeljski sastanak | Univerzalna | roditelji učenika 1. r. | Poruke koje šaljemo djeci: odgojni stilovi  (Ne)djelotvorna ponašanja u odgoju | 2 | učiteljica |
| c)Roditeljski sastanak | Univerzalna | roditelji učenika 2. r. | Roditeljstvo i suradnja  Sukobi i nasilje: uloga škole | 2 | učiteljica |
| c)Roditeljski sastanak | Univerzalna | roditelji učenika 3. r. | Samopouzdano dijete – uloga roditelj  Pravila i granice u odgoju | 2 | učiteljica |
| c)Roditeljski sastanak | Univerzalna | roditelji učenika 3. r. | Osnovni CAP  ( prevencija zlostavljanja djece) | 1 | uč. Mirjana Cenkovčan, knjižničarka i soc. Ped. |
| c)Roditeljski sastanak | Univerzalna | roditelji učenika 4. r. | Roditeljski utjecaj na djetetovu sliku o sebi  Kako postati bolji učenik | 2 | učiteljica |
| c)Roditeljski sastanak | Univerzalna | roditelji učenika 5 r. | Kako s djecom razgovarati o škakljivim temama | 1 | soc. pedagoginja |
| c)Roditeljski sastanak | Univerzalna | roditelji učenika 5 r. | Opasnosti na internetu  Moje dijete u virtualnom svijetu | 2 | razrednica |
| c)Roditeljski sastanak | Univerzalna | roditelji učenika 6 r. | “Važnost obiteljskog odgoja na rizik uzimanja sredstava ovisnosti”\* +  "Mogu ako hoću – 2" (MAH 2) | 1 | soc. pedagoginja  i djelatnici PP Daruvar |
| c)Roditeljski sastanak | Univerzalna | roditelji učenika 6 r. | Roditeljska uloga  Agresivna ponašanja | 2 | razrednica |
| c)Roditeljski sastanak | Univerzalna | roditelji učenika 7 r. | Moja ponašanja u ulozi roditelja  Izazovi adolescencije | 2 | razrednica |
| c)Roditeljski sastanak | Univerzalna | roditelji učenika 8 r. | Komunikacija u obitelji  Moje dijete odrasta – što učiniti? | 2 | razrednica |
| c)Roditeljski sastanak | Univerzalna | roditelji učenika 8 r. | “Kamo nakon osnovne” | 1 | CISoK soc. pedagoginja |
| c)Roditeljski sastanak | Univerzalna | roditelji učenika 8 r. | “Alati za moderno doba ” | 1 | soc. pedagoginja, razrednica |
| c)Roditeljski sastanak | Univerzalna | roditelji učenika 1.-8.r | “ „Sigurnost djece u prometu“ ” | 1 | Razrednici |
| c)Vijeće roditelja | Univerzalna | roditelji članovi V.R. | „Upoznavanje sa GPP, Kurikulumom i ŠPP-om“ i „ Izvješće GPP, Kuriluluma i ŠPP-a“ | 1  1 | soc. pedagoginja |

***3. RAD S UČITELJIMA***

|  |  |  |  |  |  |
| --- | --- | --- | --- | --- | --- |
| *Oblik rada aktivnosti*   1. Individualno savjetovanje o postupanju prema učenicima 2. Grupno savjetovanje s ciljem prevencije problema u ponašanju 3. Razredna vijeća 4. Učiteljska vijeća | *Razina intervencije*   1. Univerzalna 2. Selektivna 3. Indicirana | *Sudionici* | *Tema/Naziv radionice/*  *predavanja* | *Planirani broj susreta* | *Voditelj/*  *suradnici* |
| a. Individualno savjetovanje o postupanju prema učenicima | Indicirana | učitelji temeljem prof. procjene | - | po potrebi | Ravnatelj i soc. pedagoginja |
| c. Razredna vijeća | univerzalna | članovi r.v. | „Planiranje preventivnih aktivnosti“  „Učenici s POOP“ | 1  1 | soc. pedagog |
| c. Razredna vijeća | univerzalna | članovi r.v. | „Abeceda prevencije“ | 1 | soc. pedagog |
| d. Učiteljsko vijeće | univerzalna | učitelji | „Abeceda prevencije“ | 1 | Zoran Činčak, ravnatelj i Ivana Širac, soc. Ped. |
| d. Učiteljsko vijeće | univerzalna | učitelji | „Sigurnost djece u prometu“ | 1 | Zoran Činčak, ravnatelj |
| d. Učiteljsko vijeće | univerzalna | učitelji | „Alati za moderno doba“ | 1 | Ivana Širac, M. Mandić Čolić |